b'\n_START_ARTICLE_\nSamuel Heikel\n_START_PARAGRAPH_\nSamuel Heikel (7. joulukuuta 1739 Oulu \xe2\x80\x93 16. joulukuuta 1786 Oulu) oli suomalainen kaupunginnotaari ja Oulun pormestari. _NEWLINE_Heikelin vanhemmat olivat oululainen kauppias Jakob Heikkil\xc3\xa4 (k. 1768) ja Maria Samuelsdotter Junttila. H\xc3\xa4n k\xc3\xa4vi Oulun triviaalikoulua ja p\xc3\xa4\xc3\xa4si ylioppilaaksi Uppsalassa 1758 ja Turussa 1762. _NEWLINE_Heikel toimi Oulun kaupunginnotaarina vuodesta 1764 ja Oulun pormestarina vuodesta 1777. _NEWLINE_Samuel Heikel oli naimisissa 1763\xe2\x80\x931775 Maria Siniuksen (k. 1775) kanssa t\xc3\xa4m\xc3\xa4n toisessa avioliitossa ja vuodesta 1776 Maria Katarina Appelstubben (k. 1823) kanssa. H\xc3\xa4nen poikiaan olivat oululainen raatimies, varatuomari Gustaf Vilhelm Heikel (1777\xe2\x80\x931823), Rovaniemen kirkkoherra Pehr Samuel Heikel (1782\xe2\x80\x931862) ja Oulun laamannikunnan laamanni Carl Johan Heikel (1786\xe2\x80\x931850).'